
ОТНОСНО: Учредяване право на строеж на „ЕВН България Електроразпределение“ ЕАД – гр.Пловдив за изграждане на нов трафопост в имот – публична общинска собственост, представляващ УПИ І в кв.139 по плана на ЦГЧ, гр.Бургас, съответен на ПИ с идентификатор 07079.611.1 по КККР на гр.Бургас

УВАЖАЕМИ ОБЩИНСКИ СЪВЕТНИЦИ,
Община Бургас e собственик на урегулиран поземлен имот /УПИ/ І в кв.139 по действащия план на ЦГЧ, гр.Бургас, одобрен със Заповед № 2105/09.08.2013 г. на Зам.-кмет на Община Бургас за изменение на ПУП-ПР и Заповед № 2631/ 02.10.2013 г. Зам.-кмет на Община Бургас за изменение на ПУП-ПРЗ. За имота има съставен Акт за публична общинска собственост № 7625/28.10.2013 г., вписан в Служба по вписванията-Бургас с № 10, том 45, Вх.рег.№ 14160/12.11.2013 г. Посоченият УПИ е с площ 3984 кв.м., с отреждане „За образование и учебни дейности“, при граници: север – УПИ ІІ, изток – ул.„Цар Симеон І”, юг – пешеходна алея, запад – бул.„Стефан Стамболов“ и е съответен на ПИ с идентификатор 07079.611.1 и с площ 3986 кв.м. по КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК,  при съседи: 07079.611.291, 07079.611.2, 07079.611.269 и 07079.611.304.
В Община Бургас е постъпило искане с вх.№ 04-00-419/156/11.12.2015 г., подадено от инж. Николай Полихронов, в качеството му на Ръководител на „ЕВН България Електроразпределение“ ЕАД – КЕЦ Бургас, за учредяване право на строеж за изграждане в цитирания по-горе УПИ, публична общинска собственост, на нов трафопост, тип БКТП 20/0,4 kV, 2х800 kVА, с размери 4,40 м./2,60 м. и застроена площ от 11,44 кв.м., както и сервитутна зона, определена съгласно Наредба № 16/09.06.2004 г. за сервитутите на енергийните обекти.
С последващо писмо с вх.№ 04-00-419/184/29.02.2016 г. в Община Бургас, представено от Ръководителя на КЕЦ Бургас, „ЕВН България Електроразпределе-ние“ ЕАД, в качеството си на титуляр на сервитутни права, определя намалени сервитутни разстояния на трафопоста, на основание чл.7, ал.2 от Наредба № 16/09.06.2004 г. за сервитутите на енергийните обекти.
Необходимостта от изграждане на новия трафопост е възникнала в резултат на инвестиционното намерение на Община Бургас за реконструкция на ул.„Пробуда”, в частта ѝ между ул.„Цар Симеон І” и бул.„Стефан Стамболов”, което налага изместване на съществуващия ТП „Сиропиталище”, разположен понастоящем в уличната регулация, в границите на УПИ І в кв.139 по плана на ЦГЧ, гр.Бургас.
Съгласно чл.62, ал.2 от Закона за енергетиката /ЗЕ/, в полза на енергийното дружество следва да бъде учредено възмездно право на строеж върху имота, общинска собственост, без търг или конкурс, въз основа на решение на Общински съвет.
В изпълнение на разпоредбата на чл.41, ал.2, във връзка с чл.22, ал.3 от Закона за общинската собственост /ЗОС/ е изготвена оценка от правоспособен независим оценител на недвижими имоти, вписан в регистъра към КНОБ, на пазарната стойност на правото на строеж за нов трафопост, тип БКТП 20/0,4 kV, 2х800 kVА, с размери 4,40 м./2,60 м. и застроена площ от 11,44 кв.м., както и сервитутното право върху прилежащата към него зона с площ от 30 кв.м., определена съгласно Наредба № 16/09.06.2004 г. за сервитутите на енергийните обекти, възлизаща на общо 13 464 (тринадесет хиляди четиристотин шестдесет и четири) лева, без ДДС.
Предвид гореизложеното и на основание правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.7, ал.2 и чл.34, ал.2 и ал.6 от Закона за общинската собственост, във връзка с чл.62, ал.2 от Закона за енергетиката, да вземе следното
	РЕШЕНИЕ:

Да се учреди в полза на ”ЕВН България Електроразпределение” ЕАД с ЕИК 115552190, седалище и адрес на управление: гр.Пловдив, ул.“Христо Г. Данов” № 37, представлявано от Роналд Брехелмахер, Гочо Димитров Чемширов, Костадин Петров Величков – членове на Съвета на директорите, възмездно, безсрочно право на строеж за изграждане на нов трафопост, тип БКТП 20/0,4 kV, 2х800 kVА, с размери 4,40 м./2,60 м. и застроена площ от 11,44 кв.м., както и сервитутно право върху прилежаща към него зона с площ от 30 кв.м., определена съгласно Наредба № 16/09.06.2004 г. за сервитутите на енергийните обекти, в УПИ І в кв.139 по плана на ЦГЧ, гр.Бургас, актуван с Акт за публична общинска собственост № 7625/28.10.2013 г., вписан в Служба по вписванията-Бургас с № 10, том 45, Вх.рег.№ 14160/12.11.2013 г., целият с площ 3984 кв.м., с отреждане „За образование и учебни дейности“, при граници: север – УПИ ІІ, изток – ул.”Цар Симеон І”, юг – пешеходна алея, запад – бул.„Стефан Стамболов“ и е съответен на ПИ с идентификатор 07079.611.1 и с площ 3986 кв.м. по КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК, при съседи: 07079.611.291, 07079.611.2, 07079.611.269 и 07079.611.304, за сумата от 13 464 (тринадесет хиляди четиристотин шестдесет и четири) лева, без ДДС, включваща цената на правото на строеж и сервитутната зона на енергийните обекти.

Приложение:
1. Акт за публична общинска собственост № 7625/28.10.2013 г., вписан в Служба по вписванията-Бургас с № 10, том 45, Вх.рег.№ 14160/12.11.2013 г.; 
2. Скица-извадка № 71/29.02.2016 г., издадена от Община Бургас, Дирекция „Устройство на територията“, Отдел „Устройствено планиране” – за УПИ І в кв.139 по ПУП-ПРЗ на ЦГЧ, гр.Бургас;
3. Заповеди № № 2105/09.08.2013 г. и 2631/02.10.2013 г.на Зам.-кмет на Община Бургас, окомплектовани с графична част;
4. Скица № 15-111573-10.03.2016 г., издадена от СГКК–гр.Бургас за ПИ с идентификатор 07079.611.1 по КККР на гр.Бургас;
5. Искане с вх.№ 04-00-419/156/11.12.2015 г. и писмо с вх.№ 04-00-419/184/ 29.02.2016 г. в Община Бургас, подадени от инж. Николай Полихронов, в качеството му на Ръководител на „ЕВН България Електроразпределение“ ЕАД – КЕЦ Бургас;
6. Експертна оценка за определяне на пазарната стойност на ограничените вещни права, изготвена от правоспособен независим оценител на недвижими имоти, вписан в регистъра към КНОБ;
7. Удостоверения за данъчна оценка, издадени от дирекция „Местни приходи от данъци, такси и реклама“ при Община Бургас – 2 броя;



ДИМИТЪР НИКОЛОВ
Кмет на Община Бургас

Съгласували: 
ЗЛАТИНА ГЕОРГИЕВА
Директор на дирекция “Правно-нормативно обслужване“

СТОЯН АРНАУДОВ
Директор на дирекция „Управление на общинската собственост”

ИНЖ. МИНКА ЧАУШЕВА
Началник отдел „Общинска собственост“

Изготвил: 
Виолета Диянова – Гл. специалист в дирекция „Управление на общинската собственост”

